CELEX: 62013CA0182
Language: el
Date: 2015-05-13 00:00:00
Title: Υπόθεση C-182/13: Απόφαση του Δικαστηρίου (πέμπτο τμήμα) της 13ης Μαΐου 2015 [αίτηση του Industrial Tribunals (Northern Ireland) (Ηνωμένο Βασίλειο) για την έκδοση προδικαστικής αποφάσεως] — Valerie Lyttle κ.λπ. κατά Bluebird UK Bidco 2 Limited (Προδικαστική παραπομπή — Κοινωνική πολιτική — Ομαδικές απολύσεις — Οδηγία 98/59/ΕΚ — Άρθρο 1, παράγραφος 1, πρώτο εδάφιο, στοιχείο α' — Έννοια του όρου «επιχείρηση» — Τρόπος υπολογισμού του αριθμού των απολυόμενων εργαζομένων)

20.7.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 236/2
            
         Απόφαση του Δικαστηρίου (πέμπτο τμήμα) της 13ης Μαΐου 2015 [αίτηση του Industrial Tribunals (Northern Ireland) (Ηνωμένο Βασίλειο) για την έκδοση προδικαστικής αποφάσεως] — Valerie Lyttle κ.λπ. κατά Bluebird UK Bidco 2 Limited
   (Υπόθεση C-182/13) (1)
   
   ((Προδικαστική παραπομπή - Κοινωνική πολιτική - Ομαδικές απολύσεις - Οδηγία 98/59/ΕΚ - Άρθρο 1, παράγραφος 1, πρώτο εδάφιο, στοιχείο α' - Έννοια του όρου «επιχείρηση» - Τρόπος υπολογισμού του αριθμού των απολυόμενων εργαζομένων))
   (2015/C 236/03)
   Γλώσσα διαδικασίας: η αγγλική
   
      Αιτούν δικαστήριο
   
   Industrial Tribunals (Northern Ireland)
   
      Διάδικοι στην υπόθεση της κύριας δίκης
   
   Valerie Lyttle, Sarah Louise Halliday, Clara Lyttle, Tanya McGerty
   
      κατά
   
   Bluebird UK Bidco 2 Limited
   
      Διατακτικό
   
   Ο όρος «επιχείρηση» στο άρθρο 1, παράγραφος 1, πρώτο εδάφιο, στοιχείο α', σημείο ii, της οδηγίας 98/59/ΕΚ του Συμβουλίου, της 20ής Ιουλίου 1998, για προσέγγιση των νομοθεσιών των κρατών μελών που αφορούν τις ομαδικές απολύσεις, έχει την ίδια σημασία με τον όρο «επιχείρηση» στο στοιχείο α', σημείο i, της εν λόγω διατάξεως της οδηγίας.
   Το άρθρο 1, παράγραφος 1, πρώτο εδάφιο, στοιχείο α', σημείο ii, της οδηγίας 98/59 δεν αντίκειται σε εθνική κανονιστική ρύθμιση η οποία προβλέπει υποχρέωση ενημερώσεως των εργαζομένων και διαβουλεύσεως με αυτούς σε περίπτωση απολύσεως, εντός ενενήντα ημερών, τουλάχιστον 20 εργαζομένων συγκεκριμένης εγκαταστάσεως μιας επιχειρήσεως, όχι όμως και σε περίπτωση που ο συνολικός αριθμός των απολύσεων σε όλες τις εγκαταστάσεις μιας επιχειρήσεως ή σε μερικές από αυτές κατά το ίδιο χρονικό διάστημα είναι μεγαλύτερος από 20.
   
      (1)  ΕΕ C 189 της 29.6.2013.